ועדת החוקה, חוק ומשפט, כנסת 18, פרוטוקול מספר 450, 2011-09-15 13:05

דוד רותם: צהריים טובים.

דוד רותם: אני פותח את ישיבת ועדת חוקה, חוק ומשפט.

דוד רותם: על סדר-היום: רביזיה על חוק לגביית קנסות.

דוד רותם: כולם יודעים על מה אנחנו מדברים.

דוד רותם: מי בעד הרביזיה?

דוד רותם: אני ביקשתי את הרביזיה.

נועה ברודסקי: בדיון בנושא הצעת חוק המרכז לגביית קנסות נקבע שייעשה תיקון עקיף לסעיף 16 לחוק שירות נתוני אשראי שבו בעצם קבוע שבעל רישיון שירות נתוני אשראי יוכל לקבל מידע על חייבים מוגבלים חמורים כמשמעותם בחוק שיקים ללא כיסוי.

נועה ברודסקי: בדיון נקבע שבעצם נחריג חייבים של המרכז לגביית קנסות שהוטל עליהם להיות לקוחות מוגבלים לפי חוק שיקים ללא כיסוי כדי שבעצם לא יימסר מידע לגביהם.

נועה ברודסקי: הסתבר שבפועל בנק ישראל ממילא לא מעביר מידע על חייבים שהם מוגבלים מיוחדים ולכן, מכיוון שאין צורך בתיקון וגם אנחנו לא רוצים שישתמע כאילו אנחנו משנים מהמצב הקיים, אנחנו מבקשים בעצם לא לעשות את התיקון העקיף ולא לגעת בחוק שירות נתוני אשראי.

אורי מקלב: המהות לא משתנה.

דוד רותם: לא.

דוד רותם: מי בעד הרביזיה?

דוד רותם: הצבעה בעד – רוב נגד – אין נמנעים – אין הרביזיה התקבלה.

דוד רותם: זאת רביזיה שאני ביקשתי.

דוד רותם: עשיתי טעות כשחוקקתי את החוק.

דוד רותם: אז לא הייתם פה אז לא היה מי שיתפוס אותי.

דורון אביטל: אז אתה תפסת את עצמך?

דוד רותם: לא, הם תפסו אותי.

דוד רותם: מי בעד החוק כפי שהוא תוקן לאחר קבלת הרביזיה?

דוד רותם: הצבעה בעד – רוב נגד – אין נמנעים אין תודה רבה, הישיבה נעולה.